Sơn Mỹ mälestusmärk

Sơn Mỹ mälestusmärk (vietnami keeles Di tích Sơn Mỹ) on mälestusmärk My Lai veresauna ohvritele Vietnamis Son Mys. Monumendi kujundas ja kinkis riigile kunstnik Ho Thu, veresauna üle elanud Vo Thi Lieni abikaasa. Vo Thi Lien oli Son My katastroofi ajal vaid 13-aastane.

1978. aastal ehitatud monument asub veresauna mälestamiseks pühendatud muuseumi välisosas Tịnh Khê külas Sơn Tịnhi ringkonnas Quảng Ngãi provintsis. Ameerika Ühendriikide sõdurid tapsid selles piirkonnas 16. märtsil 1968 347–504 vietnamlast. Sel ajal oli Sơn Mỹ asula, mille alla kuulusid Mỹ Lai ja mitu muud küla. Kuna veresaun toimus ka teistes külades, nimetatakse sündmust Sơn Mỹ veresaunaks."Commemorating victims of Son My massacre" VOV News, 13 March 2012.

2003. aastal sõlmis Vietnami kultuuri-, spordi- ja turismiministeerium 11,7 miljardi đồngi suuruse lepingu mälestusmärgi renoveerimiseks.

Viited

Välislingid
 Footprints at My Lai – ingliskeelne reisipäevik My Laist
 Son My Memorial – Lonely Planet

Kategooria:Mälestusmärgid
Kategooria:Vietnami kultuur